पाएं अपने शहर की ताज़ा ख़बरें और फ्री ई-पेपरडाउनलोड करें
शुक्रवार को शहर के सिंधी भवन में ठहरे स्वास्थ्यकर्मियों ने बचा हुआ भोजन बाहर खुले स्थान में फेंक दिया। इसके बाद मवेशियों ने फैला दिया। इसकी जानकारी मिली तो वार्डवासी पहुंचे। नाराज हुए और हंगामा कर विरोध करने लगे। अधिवक्ता धीरज उपाध्याय ने मौके पर अधिकारियों से बात की।
इसके बाद कांग्रेसी नेता विनोद बंटी शर्मा और राजू तोप शर्मा मौके पर पहुंचे तब मामला शांत हुआ। बंटी शर्मा ने पालिका के कर्मचारियों को बुला कर बिखरा हुआ गंदगी साफ करवाई। अधिवक्ता धीरज ने बताया कि भवन में स्वास्थ्यकर्मी रुके हुए हैं। लेकिन पानी की बोतल, बचा खाना, ग्लब्स रोड में नहीं फेंकना चाहिए। आस-पास पूरी तरह साफ-सफाई रखने की जिम्मेदारी भी हमारी है। कोरोना काल में शहर में गंदगी फैलाना भी जुर्म ही है। बंटी शर्मा ने कहा कि तत्काल इस जगह पर साफ करवा दिया गया है। लेकिन इस संबंध में स्वास्थ्य विभाग के अधिकारियों से बात की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn